open-index/open-wikipedia-markdown huggingface dataset:
דודי שמחה

[250px|ממוזער|שמאל|דודי שמחה ב[גן סיפור, חולון]]
**דּוֹדִי שִׂמְחָה** הוא ספר שירי ילדים של הסופר ע. הלל אשר ראה אור בהוצאת הקיבוץ המאוחד והוצאת משכל בשנת 1964. הספר מכיל סיפורים מחורזים על מעללי הדוד שמחה.

הספר מלווה באיורים מעשה ידי רות צרפתי.

ב-1978 זכה ע. הלל בעיטור כריסטיאן אנדרסן לספרות ילדים ונוער עבור הספר "דודי שמחה".

## עלילה
כבר בראשית כתיבתו לילדים יצר ע. הלל את הדמות הבדיונית "דודי שמחה", גיבור ששב והופיע בעלילות רבות בספריו לאורך השנים. סיפורי הדוד שמחה כתובים בחרוזים ומתארים אותו כאדם מבולבל ומוזר מעט, האהוב על אחיינו משום שאינו נוהג ככל המבוגרים, אלא משתטה ומשתובב כילד. הילד גר בבניין שבו גר גם דודו, והוא מתאר את הדוד על מגרעותיו ומעלותיו. הדוד והילד משחקים משחקים, מטפלים בחיות ויוצאים לטיולים.

הלל תיאר אותו כ"מין דוד שמח שאינו משתבץ בחיים הרגילים, אבל הוא שנותן להם טעם". סיפורי הדוד שמחה זכו למספר עיבודים בתיאטרון.

## מוצרי מדיה
ב-1966 יצא תקליטון "הדוד שמחה", ובו 5 סיפורים קצרים בקריינות של שמוליק סגל, בהוצאת CBS.

ב-1977 הפיקו טדי יזמות והפקות מופע וגם תקליט בשם "דודי שמחה" ובהם נכללו מיטב יצירותיהם של סופרים ומשוררים ישראלים כגון :ע. הלל, חיים נחמן ביאליק, לוין קיפניס, לאה נאור ודן פגיס. בכיכובם של: נירה עדי, אריאל פורמן, יונית שוהם ואלי חכמון.

ב-1988 יצאה קלטת שמע של "דודי שמחה" מסדרת "גידי גוב מגיש" בהשתתפותם של גידי גוב ועפרה ויינגרטן והופקה על ידי "קלסיקלטת".

ב-1992 יצאה קלטת וידאו של דודי שמחה בכיכובם של ג'וליאן שגרן בתפקיד הדוד שמחה, רולנדה שגרן בתפקיד המספרת ובתפקיד אם הילד, אחותו של שמחה, ואדם פרחי בתפקיד הילד עצמו. כשהקלטת מלווה בשירים בביצועו של גיא מרוז.

ב-1998 יצאה קלטת וידאו נוספת של דודי שמחה מסדרת "על סיפורים וילדים" בכיכובם של אריאל פורמן, ליאור כלפון, מיכל צפיר ואושרי כהן.

## עיבוד לתיאטרון
* תיאטרון המדיטק בשיתוף תיאטרון כפיים: יוצרים: אלית ובר, יובל כהן ואמיתי מילוא, שחקנים: יובל כהן, אמיתי מילוא.

## ראו גם
* כשהדוד שמחה שר
* המפוזר מכפר אז"ר

## קישורים חיצוניים
* 
*
* סיור מצולם בגן סיפור "דודי שמחה" בחולון
* 

## הערות שוליים

קטגוריה:ספרי ילדים ונוער בעברית
קטגוריה:כתבי ע. הלל
קטגוריה:ספרי שירה עבריים לילדים
קטגוריה:ספרי 1964
קטגוריה:הוצאת הקיבוץ המאוחד: ספרי ילדים
אנתוני מודסט

**אנתוני אמבו אגוגו מודסט** (בצרפתית: **Anthony Modeste**, נולד ב-14 באפריל 1988 בקאן שבצרפת) הוא כדורגלן צרפתי המשחק בעמדת החלוץ.

## קריירת מועדונים
בשנת 2007, מודסט החל את הקריירה המקצוענית שלו, כאשר שותף במשחקיה של ניס. לאחר שתי עונות ראשונות פושרות, הושאל החלוץ הצעיר למועדון אנז'ה, לשם צבירת דקות משחק. בעונת ההשאלה שלו באנז'ה, פרח מודסט וכבש 20 שערי ליגה ב-37 משחקים בלבד. לאחר שהרשים בתקופת השאלתו, מודסט נרכש על ידי בורדו תמורת 3.5 מיליון אירו. ב-19 בינואר 2012, אחרי מחצית עונה במועדונו החדש בצרפת, הושאל מודסט למועדון הכדורגל האנגלי בלקברן רוברס, למחצית השנייה של עונת הפרמייר ליג 2011-12. מודסט שותף רק ב-5 משחקי ליגה, כאשר בסיום העונה בלקבורן ירדה ליגה.

מודסט הושאל שוב לצבור דקות בעונת 2012/13, הפעם למועדון הצרפתי בסטיה. כבר במשחק הבכורה שלו בבסטיה, כבש מודסט שער, בניצחון 2–3 מול סושו, דבר שאותת על המשך עונה מוצלחת עבורו. מודסט כבש בעונה זו 15 שערי ליגה ב-36 משחקים. לאחר הפריצה התודעתית שלו בצרפת, מודסט משך את עיניהם של ציידי הכישרונות של הופנהיים הגרמנית. ב-9 ביולי 2013, חתם מודסט בהופנהיים על חוזה לשלוש שנים. בסך הכול שותף מודסט ב-62 משחקים תחרותיים עבור הופנהיים, בהם כבש 23 שערים, והרבה לשתף פעולה בהתקפה עם קווין פולאנד ורוברטו פירמינו.

ב-26 ביוני 2015 חתם מודסט ביריבת הופנהיים לבונדסליגה, פ.צ. קלן. ב-8 באוגוסט 2015 ערך את הופעת הבכורה הרשמית שלו בקלן, וכבש שלושער בניצחון 0–4 מול SV מפן בסיבוב הראשון של הגביע הגרמני. שערו הראשון במשחק, ובכלל בקלן, נכבש כבר לאחר 45 שניות של משחק, ובכך קבע שיא עבור השער המהיר ביותר של קלן בגביע הגרמני. בעונת 2015/16 הבקיע מודסט 15 שערי ליגה עבור קלן. את עונת 2016/17 פתח מודסט היטב, כאשר הבקיע 13 שערים בסיבוב הראשון של העונה.

ב-12 ביולי 2017 הושאל מודסט לטיינג'ין קואנג'יאן הסינית לשלוש עונות תמורת שישה מיליון אירו, עם אופציה לרכישה בתום ההשאלה ב-29 מיליון אירו. מודסט שיחק בקבוצה הסינית מעט יותר משנה, וערך 20 הופעות ליגה, בהן הבקיע 11 שערים. עם זאת, מודסט שוחרר מהקבוצה, וחזר להתאמן עם פ.צ. קלן. בנובמבר 2018 חתם מודסט על חוזה קבוע בפ.צ. קלן, ששיחקה בבונדסליגה השנייה.

ב-1 בפברואר 2021 הושאל מודסט לסנט אטיין לחצי עונה.

ב-8 באוגוסט 2022 חתם בבורוסיה דורטמונד עד לתום עונת 2022/2023.

ב-11 בספטמבר 2023 חתם באל אהלי המצרית לעונה אחת.

ב-7 בינואר 2024 שוחרר מאל אהלי.

ב-3 במרץ 2025 חתם באינטר סיטי מהליגה הרביעית בספרד.
## קישורים חיצוניים

## הערות שוליים

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:קאן: כדורגלנים
קטגוריה:כדורגלני ניס
קטגוריה:כדורגלני אנז'ה
קטגוריה:כדורגלני בורדו
קטגוריה:כדורגלני בלקברן רוברס
קטגוריה:כדורגלני בסטיה
קטגוריה:כדורגלני הופנהיים
קטגוריה:כדורגלני פ.צ. קלן
קטגוריה:כדורגלני טיינג'ין טיינהאי
קטגוריה:כדורגלני סנט אטיין
קטגוריה:כדורגלני בורוסיה דורטמונד
כדורגלני אל-אהלי
קטגוריה:צרפתים שנולדו ב-1988
נמל התעופה זלצבורג

**נמל התעופה זלצבורג** (**Salzburg Airport W. A. Mozart**) הוא נמל התעופה השני בגודלו באוסטריה. הנמל משרת את העיר זלצבורג ומשמש גם כצורת הגעה לאתרי הסקי הגדולים באזור. הנמל נקרא על שם המלחין וולפגנג אמדאוס מוצרט, וממוקם כ-3.1 ק"מ ממרכז העיר זלצבורג.

נמל התעופה משרת למעלה מ-30 חברות תעופה, שרבות מהן מפעילות ממנו טיסות שכר. פועלים ממנו קווי תעופה לכל רחבי אירופה וכן לרוסיה ולטורקיה.

## טיסות לישראל וממנה
סאן דור מפעילה 2 טיסות שבועיות בין הנמל לתל אביב.

## טרמינלים
ממוזער|250px|חזית הטרמינל
ממוזער|טרמינל 1
בנמל התעופה שני טרמינלים:
***טרמינל 1** משמש כמבנה המרכזי של נמל התעופה ומכיל 26 דלפקי קבלה, מסעדות, חנויות וטרסה. בצדו החיצוני של הטרמינל ישנם 9 שערי עלייה למטוס.
***טרמינל 2** קטן בהרבה מטרמינל 1 ומכיל תשעה דלפקי קבלה וארבעה שערי עלייה למטוס, בנוסף למתחם מיוחד לבעלי ציוד סקי. טרמינל 2 משמש בעיקר בתקופות עמוסות.

## תחבורה אל הנמל וממנו
נמל התעופה ממוקם כ-3 ק"מ ממרכז העיר. קווי הטרוליבוס 2 ו-10 , בעלי תדירות של 10 דקות, מתחברים את הנמל לשאר מערכת התחבורה הציבורית של זלצבורג. התחנה המרכזית נמצאת במרחק נסיעה של כ-25 דקות והעיר הפנימית במרחק של כ-30 דקות.

## קישורים חיצוניים

*

## הערות שוליים

זלצבורג
קטגוריה:אוסטריה: תעופה
קטגוריה:זלצבורג
קטגוריה:זלצבורג: מבנים
צבי הירש אורנשטיין

ממוזער|מכתב, בכתב ידו, חתום, בגרמנית באותיות עבריות. אל גיסו נתן רילר פון קליר. לבוב, 1884
רבי **צבי הירש אורנשטיין** (**רצ"ה**; ה'תקע"ו, 1816 - ט' בניסן ה'תרמ"ח, 21 במרץ 1888) היה רב גליציאני. רבן של בריסק, רישא ולבוב, מחבר ספר השו"ת **ברכת רצ"ה**.

## ביוגרפיה
נולד בלבוב שבגליציה לרב מרדכי זאב אורנשטיין, בנו של הרב יעקב משולם אורנשטיין – מגדולי פוסקי ורבני יהדות גליציה בזמנו, ומחבר "ישועות יעקב". למד אצל אביו ואצל הרב שמריה שטיקלר ממוסט ורבנים נוספים. נישא לריבעלע בתו של העשיר מסלוצק ר' יונה איסרלין, אך התגרש לאחר זמן מה, הוא נישא בשנית לשרה עכסה בת ר' יחיאל מיכל בן ציון קריסטינופולר אב"ד בראדי (נפטרה טבת תרנ"א).

בשנותיו הראשונות סירב לקבל תפקידי רבנות, הוא ירש הון רב, רכש אחוזה והתפרנס מדמי השכירות. הוא סבר שרכישת ביטוח רכוש נובעת מחיסרון באמונה ולכן לא ביטח את רכושו. שרפה שכילתה את רכושו כמעט כליל אילצה אותו לחפש משרה רבנית. בשנת ה'תרכ"ג (1863) הדפיס את ספרי "ישועות יעקב" של סבו וצירף להם הערות והשגות משלו, הספר זכה לתפוצה רחבה והקנה לנכד הצעיר שם ברחבי העולם התורני. שנה לאחר מכן חיפשה קהילת בריסק הוותיקה, רב שיחליף את רבה המנוח הרב יעקב מאיר פאדווא, ופנתה בהצעה למינוי אל הרב יוסף שאול נתנזון. האחרון דחה את ההצעה והציע במקומו את הרב צבי הירש אורנשטיין. הוא כיהן ברבנות העיר במשך תשע שנים. בתרל"ג (1873) גורש מבריסק בידי השלטונות הרוסיים בשל היותו נתין זר. הוא נסע לריישא וכיהן ברבנות העיר במשך שנה וחצי.

עם פטירת רבי יוסף שאול נתנזון נפתחה מערכת בחירות סוערת לרבנות העיר לבוב, מרכז יהדות גליציה. הרב אורנשטיין שמלבד קרבת המשפחה שלו לרבני העיר הקודמים, גם שלט בשפה ובספרות הגרמנית והצרפתית, זכה לתמיכת האליטה של הקהילה ולתמיכת החוגים המתקדמים. זו כשלעצמה הייתה סיבה טובה עבור המחנה החסידי להתנגד למינויו ולבחור במועמד אחר, הרב יצחק אהרן איטינגא (אטינגר), שלמרות עושרו היה עממי ואהוב על המעמדות הנמוכים. לאחר מערכת בחירות יצרית ועמוסת כתבי פלסתר הדדיים, ניצח רצ"ה, במה שהגדיר וונדר "ניצחון האריסטוקרטיה על הדמוקרטיה".

לאחר שנבחר, השלימו מתנגדיו עם בחירתו, בעיקר בשל הכבוד הרב שהסב למעמד הרבנות. הוא היה שותף גם בפעילות הציבורית של מוסדות הקהילה וחבר מועצת העיר. התנגד להקמת בית מדרש לרבנים בסגנון מודרני בעיר. היה שותף לתכנון הקמת תנועת מחזיקי הדת של חרדי גליציה, אך בשל נקודות מסוימות שלא התקבלו על דעתו פרש ולא השתתף בכנס היסוד של התנועה.

הוא נפטר בט' בניסן ה'תרמ"ח, 21 במרץ 1888 לאחר מחלה ממושכת ממנה סבל בשנותיו האחרונות.

חתנו הרב אריה לייב ברודא כיהן אחריו כראב"ד לבוב, והביא לדפוס את ספרו "ברכת רצ"ה" שנה לאחר פטירתו (למברג תרמ"ט) בתוספת הערות והגהות בשם "מלחמות אריה".

## לקריאה נוספת
* שלמה בובר, **אנשי שם**, קראקא תרנ"א, עמ' 199, אות תצ"ה.
* מאיר וונדר, **[[אנציקלופדיה לחכמי גליציה]]**, חלק א, עמ' 74–78

## קישורים חיצוניים

* 
* 
* 
;כתביו
*  (תדפיס מדרשה שנשא עם מינויו כרבה של לבוב)
* 
* 

## הערות שוליים

קטגוריה:ברסט: רבנים
קטגוריה:רבנים גליציאנים
קטגוריה:לבוב: רבנים
קטגוריה:מחברי ספרי שו"ת
קטגוריה:משפחת אורנשטיין (לבוב)
קטגוריה:ילידי 1816
קטגוריה:נפטרים ב-1888
גורן אגמון

**גורן אגמון** (נולדה ב-17 באפריל 1954) היא מחזאית, במאית תיאטרון ודרמטורגית ישראלית.

## ביוגרפיה
גורן אגמון נולדה וגדלה בקיבוץ קבוצת שילר.

לאחר שחרורה מצה"ל, למדה תואר ראשון במגמת בימוי בחוג לתיאטרון באוניברסיטת תל אביב. המחזה הראשון שכתבה לתיאטרון רפרטוארי "כמו ציפור בודד על גג" עלה בשנת 1979 בתיאטרון הבימה.

לימדה כתיבה דרמטית באוניברסיטת תל אביב, בתיאטרון פסיק ובבית ספר למשחק ענת ברזילי.

בשנת 2001, כתבה את המחזה "מכתב לנועה", שעלה בתיאטרון בית ליסין בבימוי איציק ויינגרטן ובכיכובו של דליק ווליניץ, המחזה הציג כ-400 פעמים ואגמון זכתה בפרס התיאטרון על כתיבתו. 

בשנת 2006 כתבה את המחזה האוטוביוגרפי "קפה ערבה", שעלה בתיאטרון בית ליסין. המחזה מספר את סיפור ילדותה כילדה חריגה בחברה הקיבוצית הקונפורמיסטית.

הייתה נשואה לעידן אגמון (בנו של יעקב אגמון) ולהם 2 ילדים. מאוחר יותר השניים התגרשו.

## ממחזותיה
* **תיאטרון [[צוותא]]:** "אישה כמו גירפה" (1978), "שפאר: עלייתו ונפילתו של כלב" (1979), "כבוד השופטת" (1980)
* **תיאטרון הבימה:** "כמו ציפור בודד על גג" (1979), "חתול רחוב" (2004)
* **[[תיאטרון חיפה]]:** "ארצה" (1981)
* **[[תיאטרון הספרייה]]:** "בתוך בקבוק" (1991)
* **[[התיאטרון הקאמרי|תיאטרון הקאמרי]]:** "הריון" (1985)
* **[[פסטיבל עכו]]:** "התוכים של יחזקאל" 1988)
* **[[פסטיבל חיפה להצגות ילדים|פסטיבל חיפה להצגות ילדים ונוער]]:** "החבורה" (1987)
* **[[תיאטרון בית ליסין]]:** "היורשת" (1996, 2018), "הקונצרט" (1998), "מבזק חדשות" (2000), "מכתב לנועה" (2001), "קיסריה - סוף שבוע" (2004), "קפה ערבה" (2006), "עלמה ורות" (2008), "אמא מאוהבת" (2010), "בית מרקחת שטרן בלום" (2014).
* **תיאטרון קומיקון:** "האי של ליאור" (2007)
* **[[תיאטרון אורנה פורת לילדים ולנוער|תיאטרון אורנה פורת לילדים ונוער]]:** "אני ואחי הקטן", "הרפתקאה מופלאה", "המעפילים הקטנים", "ארץ הסבאים", "זהירות עם הכדור", "זאב בודד".
* **[[תיאטרון פסיק]]:** "מאחורי הגדר" (2014), על פי סיפור בשם זהה מאת חיים נחמן ביאליק.
***[[מדיטק|תיאטרון מדיטק]]:** "סוד הגן הנעלם" (2007).

## פרסים
* פרס המחזאי המצטיין בפסטיבל חיפה להצגות ילדים לשנת 1993, עבור המחזה "החבורה".
* פרס התיאטרון הישראלי לשנת 2001 בקטגוריית מחזאית השנה ("מכתב לנועה").
* פרס ראש הממשלה לסופרים ומחזאים לשנת 2007.

## קישורים חיצוניים

* 
* 

## הערות שוליים

קטגוריה:תיאטרון
קטגוריה:מחזאיות ישראליות
קטגוריה:מחזאים ישראלים
קטגוריה:מחזאים כותבי עברית
קטגוריה:מחזאיות כותבות עברית
קטגוריה:קבוצת שילר: אישים
קטגוריה:בוגרות אוניברסיטת תל אביב: תיאטרון
קטגוריה:בוגרי אוניברסיטת תל אביב: תיאטרון
קטגוריה:ישראליות שנולדו ב-1954
קטגוריה:ישראלים שנולדו ב-1954
רב יוסף בריה דרבי יהושע בן לוי

**רבי יוסף בריה דרבי יהושע בן לוי** (בעברית: **רבי יוסף בנו של [[רבי יהושע בן לוי]]**) היה אמורא מארץ ישראל בדור השני, ובנו של האמורא המפורסם רבי יהושע בן לוי מהדור הראשון לאמוראי ארץ ישראל.

אביו גם היה רבו,כמסופר במסכת חולין על כך ששאל את אביו שאלה בהלכות טרפות. אמו הייתה כנראה בתו של רבי יוסי בר פיטרס.

כונה "בן ארי" בגלל אביו הגדול, כמובא במסכת יומא, שזעירא בר חמא סיפר לו כמה דברים מעניינים שהיה עושה אביו, ופתח במילים אלו: , כלומר: "בן ארי! בא ואומר לך דברים טובים שהיה עושה אביך".

## בניו
יש לשער שרבי יוסף היה בנו היחיד של רבי יהושע בן לוי, מאחר שלא מוזכרים בתלמוד בנים אחרים. לפי זה, רבי מיאשא בר בריה דרבי יהושע בן לוי, המוזכר כמה פעמים בתלמוד היה בעצם בנו.

## קשריו לבית הנשיא
במסכת קידושין הובאו דברי רבי יהושע בן לוי שהסביר את מנהגו לקום מפני בנו ואמר: "אין זה מן הראוי שאעמוד מפני בני, אבל בכל זאת אני עומד מפניו מפני כבוד בית הנשיאות", ואם אכן לא היו לרבי יהושע בן לוי עוד בנים הרי שדברים אלו נאמרו על רבי יוסף, ומכאן שאשתו של רבי יוסף הייתה בתו או נכדתו של הנשיא שבאותה תקופה.

## חוליו והחלמתו
במסכת פסחים ובמסכת בבא בתרא מסופר: רבי יוסף בריה דרבי יהושע בן לוי חלש ואינגיד (כלומר: גוע ופרחה רוחו, כנראה מוות קליני), כי הדר (כשהתעורר חזרה) אמר ליה אבוה מאי חזית? (שאל אותו אביו (רבי יהושע בן לוי) מה ראית?, כלומר מה ראית בעולם האמת), אמר ליה עולם הפוך ראיתי, עליונים למטה ותחתונים למעלה (כלומר אנשים שבעולם שלנו היו חשובים ונעלים ראיתי אותם בעולם העליון למטה, ואנשים שבעולם שלנו היו נחותים שם ראיתי אותם למעלה), אמר ליה עולם ברור ראית! לאחר מכן שאל אותו אביו אנחנו (כלומר החכמים והתלמידים) איך אנחנו נחשבים שם, וענה לו שבזה לא ראה הבדל אלא כסדר חשיבותנו פה כך חשיבותנו שם.

לאחר מכן סיפר ששמע שהיו אומרים (בעולם האמת) אשרי מי שבא לכאן ותלמודו בידו, ועוד שמע שהיו אומרים שהרוגי מלכות (הרוגי לוד) אין כל בריה יכולה לעמוד במחיצתן.

## קישורים חיצוניים
* 

## הערות שוליים

קטגוריה:הדור השני לאמוראי ארץ ישראל
קטגוריה:תלמידי רבי יהושע בן לוי
גביע המדינה בכדורגל 1956/1957

**[[גביע המדינה בכדורגל]] 1956/1957** הייתה התחרות ה-21 מאז היווסדה וה-5 לאחר קום מדינת ישראל. המשחקים החלו ב-11 בפברואר 1956 והסתיימו ב-6 ביולי 1957. הפועל פתח תקווה הייתה הזוכה בגביע לאחר שניצחה 1:2 את מכבי יפו בגמר הטורניר. הפועל פתח תקווה זכתה בפעם הראשונה בהיסטוריה בגביע המדינה, אחרי שב-10 שנים האחרונות הגיעה פעמיים לגמר וסיימה רק כסגנית.

## התוצאות
### השלבים המוקדמים
בשלב הראשון השתתפו 75 קבוצות מליגה ג', שהייתה באותה עת הליגה הרביעית. בהמשך התחרות הצטרפו קבוצות מהליגות הגבוהות.
### שלבי הגמר

הערות:
* הקבוצה שאירחה את המשחק במגרשה הביתי צוינה כראשונה בכל זוג.
*  מסמן קבוצות ששיחקו בליגות המשנה.

## משחק הגמר

## קישורים חיצוניים
* תיאור התחרות

קטגוריה:עונות בגביע המדינה בכדורגל
קטגוריה:1956 בישראל: כדורגל
קטגוריה:תחרויות כדורגל ב-1956
קטגוריה:1957 בישראל: כדורגל
קטגוריה:תחרויות כדורגל ב-1957
Adult Swim

**Adult Swim** (בתרגום חופשי: "שחייה למבוגרים"), היא רצועת שידור המחליפה את Cartoon Network בשעות הלילה, בבעלות האחים וורנר דיסקברי . שעות השידור הן בין 20:00 ל-6:00 לפי שעון ארצות הברית. הרצועה נוצרה על ידי Williams Street Studios שגם היא חטיבה של חברת טרנר. שגם פיתחה שתי רצועות שידור נוספות ב-Cartoon Network: Toonami ו-Miguzi.

השם בא מהביטוי "Adult Swim" שבשימוש בבריכות שחייה ציבוריות, אשר השימוש בהן מיועד למבוגרים בלבד בשעות בהן ילדים אינם יכולים להשתמש בהן ללא השגחת מבוגרים.

הרצועה שודרה לראשונה ב-Cartoon Network בשנת 2001, הרצועה נוצרה כתחליף ל-Cartoon Network ששידר תוכני אנימצה לילדים בשעות הבוקר לגילאים 7–15 ואדולט סווים ששידר בשעות הלילה תכנים למבוגרים כגון: סדרות לייב אקשן, סדרות אנימצה למבוגרים, הפקות מקור, וסדרות אנימה יפניות.

## סדרות מוכרות ששודרו או משודרות ברצועה
* אבא אמריקאי
* איש משפחה
* פיוצ'רמה
* הארווי בירדמן, עורך דין
* טריגאן
* ריק ומורטי
* מר פיקלס
* Aqua Teen Hunger Force
* Brickleberry
* קאובוי ביבופ
* המופע של קליבלנד
* קוד גיאס
* אינויאשה
* דרגון בול סופר
* Fugget About It
* רובוט צ'יקן
* סמוראי ג'ק (עונה 5 בלבד)
* Primal
* המופע של אריק אנדרה

## קישורים חיצוניים

* 

קטגוריה:וורנר מדיה
קטגוריה:רצועות שידור בטלוויזיה
אוזאן טופאן

**אוזאן טופאן** (בטורקית: **Ozan Tufan**; נולד ב-23 במרץ 1995 בבורסה שבטורקיה) הוא כדורגלן טורקי המשחק בעמדת הקשר בטרבזונספור. לעיתים משחק גם כמגן ימני וכקשר כנף ימני.

## קריירת מועדונים
### בורסאספור
טופאן נולד בבורסה שבטורקיה. הוא גדל במחלקת הנוער של בורסאספור, קבוצת הכדורגל המקומית. ב-19 במאי 2013 ערך את הופעת הבכורה שלו בליגת העל הטורקית, כשנכנס כמחליף 11 דקות לסיום במשחק נגד גנצ'לרבירליגי שנגמר בתוצאה 2-2 במסגרת המחזור ה-34 והאחרון. בעונת  ערך 8 הופעות בקבוצה, מתוכן 6 הופעות רצופות במחזורי הסיום של העונה. בעונה שלאחר מכן הפך לשחקן הרכב קבוע וערך 32 הופעות, בעוד שבשני המשחקים הנותרים לא היה רשאי לשחק בשל הרחקות מצבירת כרטיסים צהובים. ב-7 בדצמבר 2014 הבקיע את שער הבכורה שלו בקבוצה, כשהבקיע את השער הרביעי בניצחון 1–5 נגד קסימפשה.

### פנרבחצ'ה
לקראת עונת  חתם טופאן בפנרבחצ'ה. ב-23 באוגוסט 2015 ערך את הופעות הבכורה שלו בקבוצה, כשנכנס 11 דקות לסיום בתיקו 1-1 נגד ריזספור במסגרת המחזור השני.

ב-1 ביולי 2022 חתם בהאל סיטי.

## קריירה בינלאומית
טופאן שיחק בנבחרות הצעירות של טורקיה. הוא זכה יחד עם נבחרת טורקיה עד גיל 19 במדליית כסף במשחקי הים התיכון 2013 שנערכו במרסין שבטורקיה.

ב-25 במאי 2014 ערך טופאן את הופעת הבכורה שלו בנבחרת הבוגרת של טורקיה, כשנכנס בפתיחתה של המחצית השנייה במשחק ידידות נגד נבחרת אירלנד שהסתיים בניצחונה של נבחרת טורקיה בתוצאה 1–2. ב-3 בספטמבר 2014 הבקיע את שער הבכורה שלו, כשהבקיע שער בבעיטה מרחוק בדקה ה-90 במשחק ידידות נגד נבחרת דנמרק, שגם הוא הסתיים בניצחונה של נבחרת טורקיה בתוצאה 1–2.

## תארים
### כשחקן
#### נבחרת טורקיה עד גיל 19
* מדליית כסף במשחקי הים התיכון: מרסין 2013

## קישורים חיצוניים

קטגוריה:כדורגלנים טורקים
קטגוריה:קשרי כדורגל טורקים
קטגוריה:מגני כדורגל טורקים
קטגוריה:כדורגלני בורסאספור
קטגוריה:כדורגלני פנרבחצ'ה
קטגוריה:כדורגלני אלניהספור
קטגוריה:כדורגלני נבחרת טורקיה
קטגוריה:כדורגלני יורו 2016
קטגוריה:כדורגלני יורו 2020
קטגוריה:כדורגלני ווטפורד
קטגוריה:כדורגלני האל סיטי
קטגוריה:כדורגלני טרבזונספור
קטגוריה:טורקים שנולדו ב-1995
סלייטר

**סלייטר** (באנגלית: **Slater**) הוא שם משפחה בשפה האנגלית, שפירושו "מניח רעפים".

קטגוריה:שמות משפחה
דומיניק היינץ

**דומיניק היינץ** (בגרמנית: **Dominique Heintz**, נולד ב-15 באוגוסט 1993 בנוישטאט אן דר ויינשטראסה שבגרמניה) הוא כדורגלן גרמני, המשחק כבלמה של קבוצת פ.צ. קלן מהבונדסליגה.

## קריירת מועדונים
היינץ גדל במחלקות הנוער של קייזרסלאוטרן, עד שהחל לשחק בקבוצה הבכירה של המועדון בעונת 2011/12. את הבכורה ערך במחזור האחרון של אותה עונה במשחק בו נכנס כמחליף, כאשר קייזרסלאוטרן הפסידה להנובר 96 וירדה אל הבונדסליגה השנייה. היינץ תפס מקום קבוע בקבוצה בעונות הבאות, אך לא הצליח להעפיל עם הקבוצה בחזרה אל הבונדסליגה.

בעונת 2015–2016, עבר לשחק בפ.צ. קלן מהבונדסליגה, בה חתם עד יוני 2019. את שערו הראשון בקבוצה הבקיע בנגיחה בספטמבר 2015 בהפסד 2–6 לאיינטרכט פרנקפורט. בעונת 2017/18 ירד היינץ עם קלן לבונדסליגה השנייה.

בקיץ 2018 חתם היינץ בפרייבורג מהבונדסליגה.

בינואר 2022 עבר לשורותיה של אוניון ברלין.

## קריירה בינלאומית
היינץ שיחק בנבחרות גרמניה הצעירות, אך נכון לינואר 2016, טרם זומן לנבחרת גרמניה הבוגרת, ומשחק בנבחרת גרמניה בכדורגל עד גיל 21.

## קישורים חיצוניים

קטגוריה:בלמי כדורגל גרמנים
קטגוריה:כדורגלנים גרמנים
קטגוריה:כדורגלני פ.צ. קייזרסלאוטרן
קטגוריה:כדורגלני פ.צ. קלן
קטגוריה:כדורגלני פרייבורג
קטגוריה:כדורגלני אוניון ברלין
קטגוריה:כדורגלני בוכום
קטגוריה:גרמנים שנולדו ב-1993
השערת לז'נדר

בתורת המספרים, **השערת לז'נדר** קובעת שיש מספר ראשוני בין כל שני מספרים ריבועיים.
ההשערה הוצעה לראשונה על ידי אדריאן-מארי לז'נדר וקרויה על שמו בסוף המאה ה-18 והיא לא הוכחה עד היום. היא נחשבת לבעיה מהותית וחשובה בתורת המספרים, ומתמטיקאים רבים ניסו להוכיח או להפריך אותה במהלך השנים. למרות מאמצים רבים, ההשערה נותרה בלתי פתורה והיא עדיין תחום מחקר פעיל.

## תוצאות חלקיות
השערת לז'נדר קרובה לטענה שיש תמיד ראשוני בתחום [x,\,x+x^{1/2}]. ביקר, המרמן ופינץ הוכיחו שאם x גדול מספיק, אז קיים מספר ראשוני בתחום [x,\,x+O(x^{21/40})]. בנוסף לכך, הוכח שקיימים אינסוף מספרים n \in \mathbb N, כך ש:
: \frac{1}{2} \left(\frac{(n+1)^2}{2\log(n+1)} - \frac{n^2}{2\log(n)} \right) - \frac{\log(n)^2}{\log(\log(n))} \le \pi\left((n+1)^2\right) - \pi\left(n^2\right)
כאשר \pi היא פונקציית המספרים הראשוניים.

## השלכות

אם ההשערה תוכח כנכונה, יהיו לכך השלכות משמעותיות על הבנת התפלגות המספרים הראשוניים, שהם מהאובייקטים הבסיסיים והמסתוריים ביותר במתמטיקה. מספרים ראשוניים נחקרו במשך מאות שנים ויש להם יישומים חשובים בתחומים שונים של מתמטיקה ומדעי המחשב. הוכחה להשערת לז'נדר תספק תובנות חדשות לגבי המבנה של מספרים ראשוניים ויכולה להוביל לטכניקות חדשות למציאתם ולניתוחם. בנוסף, להוכחה של ההשערה עשויות להיות השלכות אחרות על חקר משטחים מעוקלים שליליים והגאומטריה של צורות מודולריות.

מצד שני, אם ההשערה תופרך, זו גם תהיה תוצאה חשובה, שכן המשמעות היא שהבנתנו את התפלגות המספרים הראשוניים אינה שלמה ושישנם גורמים נוספים שמשפיעים על התפלגותם. זה יכול להוביל לפיתוח של טכניקות חדשות להבנת התפלגות המספרים הראשוניים ויכול להיות בעל השלכות גם על תחומים אחרים במתמטיקה.

## ראו גם
* קבוע מילס - לפי משפט אינגהם (המצוטט בערך), ממקום מסוים ואילך יש ראשוני בין n^3 ל-(n+1)^3.

## קישורים חיצוניים
* 

קטגוריה:מספרים ראשוניים
קטגוריה:בעיות פתוחות בתורת המספרים
הקופסונים

**הקופסונים** (באנגלית: **The Boxtrolls**) הוא סרט אנימציה בטכניקת סטופ מושן עם בובות. סרט יצא לאקרנים בשנת 2014 על ידי אולפני לייקה. הסרט יצא לאקרנים בארצות הברית ב-26 בספטמבר 2014, בישראל ב-9 באוקטובר 2014, וקיבל ביקורות חיוביות בדרך כלל ממבקרים. 

הסרט  הופק בתקציב של 60 מיליון דולר, והכניס 108 מיליון דולר. הוא היה מועמד לפרס אוסקר לסרט המונפש הטוב ביותר, פרס גלובוס הזהב לסרט האנימציה הטוב ביותר ופרס באפט"א לסרט האנימציה הטוב ביותר.
## עלילת הסרט
בתחילת הסרט נחטף התינוק של משפחת טרובשאו, חטיפת התינוק גורמת לאנשי העיר להסתגר בלילות בבתים מאימת הקופסונים. המדביר העירוני סנאצ'ר מבטיח להדביר את הקופסונים עד האחרון שבהם, בתנאי שיקבל בתמורה כובע לבן, שהוא סמל למעמד הגבוה וכרטיס כניסה לחדר טעימות הגבינה היוקרתי. אגס הוא ילד שגודל על ידי הקופסון פיש, הם יוצאים למסע חיטוט בזבל בעיר, המדבירים רודפים אחריהם ותופסים את פיש. אגס מחליט לחפש את פיש, הוא פוגש את וינפריד פורטלי, בתו של ראש העיר, שמספרת לו היכן שוכנים המדבירים. אגס מגיע למשכנם של המדבירים ומגלה שסנאצ'ר מחזיק בקופסונים חטופים ומעסיקם בעבודות כפייה על מנת שיבנו לו משהו. וינפריד מגיעה גם היא למקום וסנאצ'ר ואנשיו מאיימים עליה. היא בורחת עם אגס למערת המגורים של הקופסונים. וינפריד ואגס מנסים לגלות למר פורטלי את האמת - שסנאצ'ר מנצל את הקופסונים ושהם בכלל לא חטפו תינוק, אלא אגס הוא התינוק והוא נמסר להם בגלל איום מסנאצ'ר. פורטלי לא מתעניין בגילוי. סנאצ'ר נכנס עם מכונה מפחידה שבנה לתוך מערת הקופסונים ולוכד אותם. בסדנת עבודות הכפייה אגס פוגש את אביו שמסביר לו שהקופסונים בשלים להתמרד ולעמוד על נפשם. ואכן אחרי שכבר היה נראה שהושמדו, הקופסונים יוצאים למאבק בסנאצ'ר ומתחילים לפרק את המכונה האימתנית שבנו עבורו. עוזריו של סנאצ'ר שמטילים ספק במוסריות פקודותיו מתחילים לסייע לקופסונים. סנאצ'ר חוטף את וינפריד ודורש ככופר גבינות משובחות. פורטלי שדואג לביתו מספק לסנאצ'ר גבינות שגורמות לו התקף אלרגיה קטלני.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי אנימציה בסטופ-מושן
קטגוריה:סרטי 2014
קטגוריה:סרטי קומדיה מונפשים
קטגוריה:סרטי הנפשה אמריקאיים
קטגוריה:סרטי אנימציה על יתומים
מנטקס

**מֶנְטַקְס** (**Mentax**, או בשם הגנרי **בוטנפין הידרוכלוריד**, מבנה כימי: 	C23H27N), משווקת בהודו בשם "בוטופ" (Butop), היא תרופה אנטי-פטרייתית בנזילאמינית.

## פרמקולוגיה
בוטנפין הידרוכלוריד היא אבקה לבנה נטולת ריח המסיס במתנול, אתנול וכלורופורם ועם מסיסות נמוכה במים.

## שימוש אופייני

מנטקס מאותר לטיפול בסוגי "tinea" (pityriasis) כגון: רגל האתלט ופטרת העור.

עבור 1% משחה
* לילדים מעל גיל 12 ומבוגרים
* שוטפים את המקום הנגוע במים וסבון ומייבשים לגמרי לפני המריחה
* מורחים את המקום פעם ביום במשך כשבועיים
* שוטפים את הידיים היטב לאחר כל שימוש

## קישורים חיצוניים

* מנטקס, באתר קופ"ח כללית
* עלון לצרכן לפי תקנות הרוקחים, באתר משרד הבריאות

 

קטגוריה:תרופות נוגדות פטריות
קטגוריה:תרופות לפי א'-ב'
פרנץ קלאמר

שמאל|ממוזער|240px|קלאמר גולש במורד (1976)
**פרנץ קלאמר** (בגרמנית: **Franz Klammer**, נולד ב-3 בדצמבר 1953) הוא גולש אלפיני אוסטרי, אלוף אולימפי ואלוף עבר בגלישה במורד. קלאמר שלט בתחרות הגלישה במורד במחצית השנייה של שנות ה-70 של המאה ה-20 ונחשב אחד הגולשים במורד הבולטים בהיסטוריה. הוא ניצח בקטגוריה זו בחמישה סבבי הגביע העולמי, מתוכם, ארבעה ברציפות בשנים 1975–1978 (החמישי ב-1983) . הוא זכה במדליית הזהב בגלישה במורד באולימפיאדת החורף באינסברוק ב-1976. הוא ניצח במשך הקריירה שלו ב-25 תחרויות גלישה במורד שבסבב הגביע העולמי, ארבע מהן על המסלול ההנקאם שבקיצביל המהוות שיא ניצחונות על מסלול זה (בתחרויות הסבב).

## רקע
נולד למשפחה שעסקה בחקלאות במוסוואלד שבקרינתיה, וכמו רבים מילדי החוות באלפים, בחורפים נהג לגלוש מדי יום בדרך לבית הספר וחזרה. הוא התקשה להשיג מקום בנבחרת הסקי האוסטרית שנשלטה באופן מסורתי על ידי גולשים ממדינות טירול וזלצבורג. הוא נטל חלק ב-13 סבבים של הגביע העולמי: מדצמבר 1972 (בגיל 19) ועד מרץ 1985 (בגיל 31).

## אולימפיאדת אינסברוק 1976
קלאמר נהנה מפופולריות רבה באוסטריה באותן שנים והוביל בסבב הגביע העולמי בגלישה במורד. הקהל האוסטרי ציפה ממנו לזכות במדליית הזהב. אולם, האלוף האולימפי האיטלקי, ברנארד רוסי, שזינק שלישי מתוך 15 מתחרים, הציג יכולת גבוהה והתוצאה שקבע החזיקה מעמד עד לזינוק של קלאמר שזינק אחרון בתחרות. גלישתו הפכה לדרמה גדולה; קלאמר לקח כל סיכון אפשרי בגלישתו והיה מספר פעמים על סף נפילה. אולם, בכל נקודות הביקורת זמנו היה נחות משל רוסי. הקהל האוסטרי, שמנה כ-60 אלף צופים, יצא מגדרו בעידוד שנתן לקלאמר וזה הצליח במקטע האחרון לחלוף על פני הזמן שקבע רוסי ולנצח בתחרות.

## שלהי הקריירה בסקי
לאחר ניצחונו בסבב הגביע העולמי ב-1978 ירד כושרו והוא לא הצליח לנצח באף מרוץ של הסבב עד לשנת 1981. אולם לאחר מכן חזר לנצח וב-1983 ניצח בסבב הגביע העולמי וב-1984 ניצח בפעם הרביעית בקיצביל וקבע שיא ניצחונות במסלול זה. קלאמר נבחר שלוש פעמים כספורטאי השנה באוסטריה, בשנים 1975, 1976 ו-1983.

## לאחר הפרישה
לאחר שפרש מסקי מקצועי ב-1985, פנה לקלאמר למרוצי מכוניות. הוא התמודד במשך ארבע עונות ב-DTM - סבב מכוניות הטורינג הגרמני. בשנה הראשונה (1985) בקבוצת אלפא רומיאו ובשנים 1986–1988 בקבוצת מרצדס. הוא זכה להצלחה מוגבלת ולא זכה בניצחון כלשהו בסבבים אלו, אם כי ניצח באליפות אוסטריה. מסוף שנות ה-80 עוסק קלאמר גם בגולף וברכיבת אופניים כחובב.
במקביל, הקים קלאמר את "קרן פרנץ קלאמר" - קרן התומכת בשיקום ספורטאים שעברו פציעות קשות. קלאמר הקים את הקרן בעקבות פציעתו של אחיו בתאונת סקי ב-1977, פציעה שהותירה אותו מרותק לכסא גלגלים.
ב-2003 הוציא קלאמר אוטוביוגרפיה שנקרא "goldene Jahre 50" (50 שנות זהב) . ביוגרפיה נוספת אודותיו יצאה באותה שנה על ידי העיתונאי אדי קורנפלד בשם "Franz Klammer: Ein Leben wie ein Roman" (פרנץ קלאמר: חיים כמו ברומן).
נכון ל-2015 משמש קלאמר כיועץ בנושאי סקי וסייע ב-2006 לקלגנפורט בבקשתה (שנכשלה) לאירוח אולימפיאדת החורף.
ב-2012 הדליק קלאמר (יחד עם אגון צימרמן) את המשואה האולימפית במשחקי החורף האולימפיים לנוער שנערכו באינסברוק שבאוסטריה.
קלאמר נשוי מ-1979, יש לו שתי בנות והוא מתגורר בווינה.

## קישורים חיצוניים

* פרנץ קלאמר, באתר הפדרציה הבינלאומית לסקי 
* Franz Klammer Foundation 
* 

## הערות שוליים

קטגוריה:מדליקי הלפיד האולימפי
קטגוריה:אלופים אולימפיים מאוסטריה
קטגוריה:אלופים אולימפיים: גלישת סקי
קטגוריה:נושאי דגל אוסטריה באולימפיאדה
קטגוריה:אוסטרים שנולדו ב-1953
יונת סיישל כחולה

**יונת סיישל כחולה** (שם מדעי: *Alectroenas pulcherrimus*) היא עוף ממשפחת היוניים ומהסוג יונה כחולה החיה על עצים באיי סיישל שבאוקיינוס ההודי ממזרח לאפריקה.
## מאפיינים
היונה מגיעה לאורך 25 ס"מ והיא בעלת גוף כחול כהה עם חזה וראש לבנים ובעלי נוצות רחבות וציצות מאחורי ראשה הבולטות כאשר היא מתרגשת. הפנים צבועות באדום עז, הרגליים אפורות והמקור צהוב וקטן. הצעירים בעלי ראש אפור כהה עם כתר מאחורי הראש והגוף בעל כנפיים ירקרקות וגוף חום כהה עם צהוב חיוור.

היונה חיה בטבע באיי סיישל שממזרח לאפריקה. היא חיה ביערות בעיקר באיים דניס, אי הציפורים, אריד וקוריוס. בעבר צדו הרבה את היונים הללו אך הציד נפסק והיונים התרבו מאוד.

אלו יונים אוכלי פירות וזרעים החיים ביחידות או בזוגות ומעופפים בצמרות היערות באיים. לתצוגת החיזור הזכרים פורעים את ראשיהם ומפתלים אותם לאחור וכן מנענעים את כנפיהם. הם מקננים בדרך כלל על עצים או שיחים ומטילים ביצה אחת או שתיים. הביצה בוקעת כעבור 21 יום. בניגוד לשאר היוניים הם מעכלים ושוברים את הזרעים בקיבתם והלשלשת שלהם אינה שופעת כמו של שאר היונים.

## קישורים חיצוניים

* יונת סיישל כחולה, באתר birdlife
## הערות שוליים

קטגוריה:טקסונים שתוארו בידי ג'יובאני אנטוניו סקופולי
קטגוריה:יוניים
קטגוריה:סיישל: עופות
קטגוריה:בעלי חיים שתוארו ב-1786
נבחרת קוסובו בכדורסל

**נבחרת קוסובו בכדורסל** היא נבחרת הכדורסל הלאומית של קוסובו. 

## היסטוריה
התאחדות הכדורסל של קוסובו נוסדה בשנת 1991 והצטרפה לפיב"א בשנת 2015. לפני 1991 הייתה קוסובו הייתה חלק מהתאחדות הכדורסל של יוגוסלביה.

הנבחרת הייתה בעבר חלק מנבחרות ,  ו, ושחקנים קוסוברים, בעיקר סרבים שחיו באזור, שיחקו במדי הנבחרות הללו.

גם לאחר עצמאותה של קוסובו ב-2008 מסרביה לא הורשתה הנבחרת לשחק, גם לא משחקי ידידות, עד הצטרפותה של התאחדות הכדורסל של קוסובו כחברה רשמית בפיב"א אירופה ב-2015.

הטורניר הראשון בו לקחה חלק נבחרת קוסובו היה מוקדמות אליפות אירופה בכדורסל 2017, והיא שיחקה את משחק הבכורה שלה ב-31 באוגוסט 2016 במסגרת טורניר זה. במשחק הפסידה הנבחרת ל 68–113.

ב-2 באוגוסט 2017 זכתה הנבחרת בניצחונה הראשון אי פעם, 72–68 על  במסגרת קדם מוקדמות גביע העולם בכדורסל 2019. הנבחרת המשיכה לנצח 75–69 את  ועלתה לשלב הבא, אך לא ניצחה בו ולו במשחק אחד ולא הצליחה להעפיל לגביע העולם בכדורסל.

בשנים 2017–2018 כיהן בראד גרינברג כמאמן הנבחרת, בעוד שמ-2023 מאמן אותה רמי הדר, שניהם ישראלים.

## כל אליפויות העולם
* 2019 עד 2027 - לא העפילה

## כל אליפויות אירופה
* 2017 עד 2025 - לא העפילה

## קישורים חיצוניים
* 
* התאחדות הכדורסל של קוסובו, האתר הרשמי (באנגלית).
* 

## הערות שוליים

קוסובו
קטגוריה:קוסובו: כדורסל
ריינר ראופמן

**מרקוס ריינר ראופמן** (בגרמנית: **Markos Rainer Rauffmann**, נולד ב-26 בפברואר 1967 בקלבה שבגרמניה המערבית) הוא כדורגלן עבר גרמני-קפריסאי ששיחק בנבחרת קפריסין ובעיקר באומוניה ניקוסיה בעמדת החלוץ.

## קריירת מועדונים
### גרמניה
ראופמן גדל בפ.צ. אמברג ועלה לקבוצה הבוגרת בשנת 1987, בה שיחק ארבע שנים נוספות. לאחר מספר שנים במועדונים מליגות נמוכות, עבר ראופמן בשנת 1995 לאיינטרכט פרנקפורט, שם שיחק עונה אחת והבקיע ארבעה שערים. כעבור שנה עבר לארמיניה בילפלד, בה צבר ארבע הופעות בלבד, ובפגרת החורף הושאל לל.א.ס.ק. לינץ מהבונדסליגה האוסטרית.

### קפריסין
בקיץ 1997 חתם ראופמן באומוניה ניקוסיה, וקצר בקבוצה זו הצלחות רבות. כבר בעונתו הראשונה הבקיע 42 שערים בליגת העל הקפריסאית, ונהנה משיתוף פעולה עם החלוץ קוסטס מלקוס. למרות זאת, החמצת פנדל של ראופמן במחזור ה-25 מול אנורתוזיס פמגוסטה הובילה לאובדן האליפות, תואר בו אומוניה ניקוסיה לא זכתה במשך ארבע העונות שקדמו להגעתו של ראופמן. בעונת 1998/99 הבקיע ראופמן 35 שערי ליגה ו-42 בסך הכל, אך שוב לא הצליח להוביל את הקבוצה לאליפות, בה שוב זכתה אנורתוזיס פמגוסטה, בהפרש של שער אחד. עם זאת, ראופמן זכה עם אומוניה ניקוסיה בגביע הקפריסאי לאחר ניצחון 4-2 בגמר על אפואל ניקוסיה בדרבי. 

בעונת 2000/01 ראופמן מונה לקפטן הקבוצה לאחר עזיבתו של מלקוס, והוביל את אומוניה ניקוסיה לאליפות הראשונה בתקופתו, בעונה בה הבקיע 30 שערים. בעונת 2001/02 הבקיע 16 שערים בלבד, ולאחר ארבע עונות רצופות בהן זכה בתואר מלך השערים, איבד את התואר לוויצ'ך קובלצ'יק הפולני. בעונת 2002/03 זכה ראופמן עם הקבוצה באליפות השנייה שלו, כאשר הבקיע 40 שערים. 

בשנת 2003 פרש ראופמן מכדורגל בגיל 36 בגין פציעה. סך הכל הבקיע ראופמן במדי אומוניה ניקוסיה 286 שערים ב-378 הופעות בכל המסגרות.

## קריירה בינלאומית
בזכות נישואיו לאישה קפריסאית, ראופמן בחר לממש את האופציה לשחק בנבחרת קפריסין על אף היותו גרמני. ראופמן הופיע חמש פעמים בלבד במדי הנבחרת מאחר שאזרחותו נתקבלה מאוחר יחסית, בשנת 2002. ראופמן הבקיע שלושה שערים במדי הנבחרת, ביניהם שער מול נבחרת ישראל במוקדמות יורו 2004.

## לאחר הפרישה
ראופמן נשאר לגור בקפריסין, והתנסה לתקופה קצרה באימון של אולימפיאקוס ניקוסיה, ללא הצלחה. לאחר מכן חזר ראופמן לאומוניה ניקוסיה, והחל לעבוד כסקאוט.

## תארים
עם אומוניה ניקוסיה:
* אליפות ליגת העל הקפריסאית (2): 2000/01, 2002/03
* הגביע הקפריסאי: 1999/00
* הסופר קאפ הקפריסאי: 2001, 2003

תארים אישיים:
* מלך השערים של ליגת העל הקפריסאית (4): 1997/98, 1998/99, 1999/00, 2000/01

## קישורים חיצוניים

קטגוריה:כדורגלנים קפריסאים
קטגוריה:חלוצי כדורגל קפריסאים
קטגוריה:חלוצי כדורגל גרמנים
קטגוריה:כדורגלנים גרמנים
קטגוריה:כדורגלני איינטרכט פרנקפורט
קטגוריה:כדורגלני ארמיניה בילפלד
קטגוריה:כדורגלני ל.א.ס.ק. לינץ
קטגוריה:כדורגלני אומוניה ניקוסיה
קטגוריה:כדורגלני נבחרת קפריסין
קטגוריה:מאמני כדורגל קפריסאים
קטגוריה:מאמני כדורגל גרמנים
קטגוריה:מאמני אולימפיאקוס ניקוסיה
קטגוריה:גרמנים שנולדו ב-1967
לולה פלורס

**מריה דולורס "לולה" פלורס רואיס** (בספרדית: **María Dolores "Lola" Flores Ruiz**; 21 בינואר 1923 – 16 במאי 1995) הייתה שחקנית, רקדנית וזמרת ספרדייה.

## ביוגרפיה
לולה פלורס הייתה הבכורה מבין שלושה ילדים שנולדו לרוסאריו רואיס רודריגס (1901–1989) ולפדרו פלורס פינטו (נולד ב-1897) ילידי לה פלמה דה קונדדו שבדרום ספרד. לאביה היה בר ואמה עבדה כתופרת. היא למדה לרקוד בגיל צעיר וערכה את הופעת הבכורה שלה בתיאטרון וילמרטה שבחרס דה לה פרונטרה. פלורס עזבה את חרס ועברה למדריד. לאחר שהשתתפה בסרט "Embrujo" (1947) והעלתה מופעים מצליחים כ-"Zambra", זכתה לחוזה על סך 6 מיליון פזטות – הגבוה ביותר בתקופה זו.

פלורס הייתה לאייקון תרבות אנדלוסית וצוענית. אף על פי שלא הייתה צוענייה, הזדהתה עם בני העם הצועני ואף נישאה לבן עם זה. היא הפכה לרקדנית וזמרת של מוזיקה אנדלוסית בגיל צעיר מאוד, והופיעה בריקודי פלמנקו, קופלה וצ'וטיס, והופיעה בסרטים משנת 1939 ועד שנת 1987. ההצלחה הגדולה ביותר שלה הייתה במופעי פולקלור עם מנולו קארקאל, שהיה השותף האמנותי שלה עד 1951.

בשנת 1958 נישאה לאנטוניו גונסאלס, גיטריסט צועני מקטלוניה. נולדו לה ממנו שלושה ילדים: דולורס (הזמרת והשחקנית לוליטה פלורס); מוזיקאי הרוק, הזמר והשחקן אנטוניו פלורס; והזמרת והשחקנית רוסריו פלורס. לולה פלורס מתה מסרטן השד בשנת 1995, בגיל 72, ונקברה בבית הקברות דה לה אלמודנה שבמדריד. זמן קצר לאחר מותה, בנה אנטוניו התאבד במינון יתר של כדורי שינה ונקבר לידה.
ממוזער|שמאל|250px|פסל של פלורס בעיר הולדתה, חרס דל לה פרונטרה

בשנת 2007 יצא סרט ביוגרפי בשם Lola, la película, המתאר את ראשית חייה משנת 1931 ועד 1958.

בשנת 2016, לציון יום הולדתה, הקדישה לה חברת גוגל שרבוט גוגל.

## פילמוגרפיה נבחרת
* Un alto en el camino (1941)
* Embrujo (1947)
* Reportaje (1953)
* ¡Ay, pena, penita, pena! (1953)
* Morena Clara (1954)
* La Faraona (1956)
* Maricruz (1957)
* Las de Caín (1959)
* El taxi de los conflictos (1969)
* Juana la loca... de vez en cuando (1983)
* Truhanes (1983)
* Los invitados (1987)
* Sevillanas (1992)

## דיסקוגרפיה
* ¡Olé! Lola Flores (1958)
* Juerga Flamenca (1961)
* La Zarzamora (1962)
* Al caer el sol (1965)
* Una señora estupenda (1968)
* Lola de España (1973)
* Casa Flora (1973)
* Diferente Lola (1980)
* Mi mundial 82 (1982)
* La Ilimitable Lola (1990)

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:זמרות ספרדיות
קטגוריה:רקדניות ספרדיות
קטגוריה:ילידות 1923
קטגוריה:ספרדים שנולדו ב-1923
קטגוריה:נפטרות ב-1995
קטגוריה:נפטרות מסרטן השד
יהודה לוי נחום

250px|ממוזער|יהודה לוי נחום
**יהודה לוי נחום** (1915, צנעא – כ' באב ה'תשנ"ח, 12 באוגוסט 1998, חולון) היה חוקר ואספן ישראלי של כתבי יד תימניים. התפרסם בזכות הקמת "מפעל חשיפת גנזי תימן".

## תולדות חייו
נולד בעיר צנעא שבתימן בשנת 1915, בן שלישי מתוך שמונה אחים ואחיות, ללוי בן סעיד נחום ולבדרה לבית מנזלי. למד בילדותו אצל ה"מורי", אך עקב קשיים כלכליים נאלץ להפסיק ללמוד ולעזור בפרנסת המשפחה. משפחתו עסקה בקצבות, אך הוא מכר דברי מתיקה וסדקית וחסך כסף על מנת לעלות לארץ ישראל. בשנת 1929, בהיותו בן ארבע עשרה, הסכימו הוריו שיעלה ארצה, ואביו אפילו קנה לו חמור למסע. המסע מצנעא לעדן נמשך כשבועיים ימים על גבי החמור בחסות משפחה מלווה. בהגיעו לעדן מכר את החמור כדי לממן את ההפלגה באוניה לפורט סעיד שבמצרים ומשם ברכבת ליפו. לאחר ימי הקליטה הראשונים נסע לירושלים, ולפרנסתו עבד ביום בשליחויות, ובערבים הצטרף לחבורות לומדי תורה. עקב המצב הכלכלי הקשה בירושלים, עבר לתל אביב ועבד למחייתו בתור מנקר. בשנת 1938 נשא לאישה את נעמי לבית ימיני (משפחת צורפים שעלתה ארצה בשנת 1896 לערך). לזוג נולדו שלושה ילדים. עם פרוץ מלחמת העצמאות גויס לשירות המדינה ועל כך קיבל את "אות הקוממיות". בעקבות מחלה ממושכת, אשר ממנה שרד, נדר נדר להקדיש את חייו להנצחת מורשת יהודי תימן. הקפיד לקרוא לעצמו "יודא" כל חייו. נפטר בכ' באב ה'תשנ"ח (12 באוגוסט 1998).

## מפעל חשיפת גנזי תימן
בשנת 1942 ייסד את מפעל "חשיפת גנזי תימן", שמטרתו הייתה לחשוף כתבי יד תימניים ולהוציאם לאור. לצורך זה ביקש את הוריו בתימן לשלוח לו ספרים וכתבי יד. חלק מהמשלוחים נגנבו וחלקם אבדו בדרך. מלבד הספרים עצמם, גם הכריכות היו חשובות מאוד. בתוכן הוצפנו דפים עתיקים וכתבי יד שונים, שהיה צורך לגונזם. בעזרת שיטה מיוחדת שפיתח פירק כריכות אלו ודלה מהן חומר רב. המשיך לאסוף חיבורים שונים מידי העולים במחנות העולים ובישובים השונים. את מחקריו וחיבורים ממורשת תימן שהציל פרסם במשך יותר מחמישים שנה בהוצאה עצמית שהוציאה לאור תשעה ספרים. אלפי התעודות ומאות כתבי היד שאסף הם ממגוון תחומים, ובהם: מקרא ופירושיו, משנה ותלמוד, מדרש, הלכה, פיוט ושירה וכן תעודות היסטוריות המלמדות על תולדות יהודי תימן.

אוסף נחום הופקד בספריה הלאומית ב-18 בינואר 2024.

## מספריו
*מצפונות יהודי תימן, 1962.
*חשיפת גנוזים מתימן, מפעל חשיפת גנזי תימן, 1971.
*סדר מועד של המשנה : כתב־יד בנוסח תימן, עם פירוש הרמב״ם בערבית: יוצא לאור בידי יהודא לוי נחום ; דברי מבוא בידי שלמה מורג, מפעל חשיפת גנזי תימן בישראל, 1975.
*מיצירות ספרותיות מתימן (ביחד עם יוסף טובי), חולון תשמ"א.
*צהר לחשיפת גנזי תימן, הוצאת אפיקים, בשנת 1986.
*מכמנים מחשיפת גנזי תימן (ביחד עם יוסף טובי), אפיקים, 1989.
*ספר התעודה ממפעל חשיפת גנזי תימן (ביחד עם יוסף טובי), אפיקים, מפעל חשיפת גנזי תימן, 1996.

## לקריאה נוספת
* ישראל ייבין, "מפעל "חשיפת גנזי תימן" של יהודה לוי נחום", בתוך: שלום סרי (עורך), **סעי יונה: יהודי תימן בישראל**, מהדורה ב', תל אביב: אגודת אעלה בתמר, 1984, עמ' 387–398.
* יוסף טובי, יהודה לוי נחום ז"ל, תהודה ,30 תשע"ד.

## קישורים חיצוניים
* 
* 
* יהודה לוי נחום, ב"אוסף נחום", אתר פרויקט פרידברג לחקר הגניזה
* יהודה לוי נחום בלקסיקון "ילקוט תימן" בעריכת יוסף טובי ושלום סרי, באתר האגודה לטיפוח חברה ותרבות מורשת יהדות תימן

## הערות שוליים

קטגוריה:חוקרי יהדות תימן
קטגוריה:ישראלים ילידי תימן
קטגוריה:חוקרי יהדות ישראלים
קטגוריה:אנשי העלייה החמישית
קטגוריה:מהדירי ספרות תורנית
קטגוריה:אישים הקבורים בבית העלמין הדרום
קטגוריה:ישראלים שנולדו ב-1915
קטגוריה:ישראלים שנפטרו ב-1998
חרומף

**חֲרוּמַף** (שם מדעי *Rhinopithecus*, קרוי גם **קוף סלוד אף**), הוא סוג של קוף נדיר ממשפחת בעלי הזנב הכולל 5 מינים.

קופי החרומף חיים באסיה ומכסים את אזור דרום סין (בעיקר טיבט, סצ'ואן, יונאן וגוויג'ואו), כמו גם את חלקיהם הצפוניים של וייטנאם ומינמאר.

קופים אלה קיבלו את שמם (חרום-אף, בעל אף פחוס) הודות לאף הפחוס והמעט סולד שעל פניהם העגולות, עם נחיריים רחבים הפונים קדימה. יש להם פרווה ססגונית מעט וארוכה, במיוחד בכתפיים ובגב. הם מגיעים לאורך של 83-51 סנטימטר עם זנב באורך 55 עד 97 סנטימטר.

קופי החרומף מאכלסים רכס הרים המתנשאים עד לגובה של 4000 מטרים. בחורף הם עוזבים את ההרים ועוברים לאזורים עמוקים ומבודדים. הם מבלים את רוב חייהם בצמרות עצים. הם חיים יחד בקבוצות גדולות מאוד של עד 600 חברים, ומתפצלים לקבוצות קטנות יותר בתקופות של מחסור במזון, כמו בחורף. הקבוצות מכילות הרבה יותר זכרים מנקבות. יש להם אינסטינקטים טריטוריאליים, והם מגינים על הטריטוריה שלהם בעיקר באמצעות צעקות. הקופים הם בעלי רפרטואר קולי גבוה, כאשר לפעמים הם צועקים סולו ולפעמים יחד במקהלה.

לפי עדויות המקומיים בצפון מינאמר, לא קשה לאתר את החרומף ביערות הגשם, מחמת רגישותו למים. הקוף, כך מעידים המקומיים, מתעטש כשמים נכנסים אל אפו הסולד, עד כדי כך שהוא שם את ראשו בין ברכיו על מנת להימנע ממגע איתם.

התפריט של החרומף כולל בעיקר מחטי עץ, ניצני במבוק, פירות ועלים. קיבתו מרובת התאים מקלה עליו בעיכול האוכל.

אצל החרומפים החיזור אחר בן זוג (לשם הזדווגות) מתחיל דווקא מצד הנקבה. היא בוחרת זכר מסוים, יוצרת איתו קשר עין ובורחת מעט, אז אברי המין שלה מנצנצים. אם הזכר מגלה עניין (מה שלא תמיד קורה), הוא מצטרף אל הנקבה והם מזדווגים. תקופת ההריון אורכת 200 ימים, והיא מסתיימת בלידה אחת בסוף האביב או בתחילת הקיץ. בעלי החיים מגיעים לבגרות מלאה לאחר כשש-שבע שנים. זואולוגים יודעים מעט מאוד על תוחלת החיים שלהם. קוף החרומף מצוי כיום בסכנת הכחדה עקב כריתת יערות ופגיעה במקומות הגידול שלו.

## מינים
*חרומף שחור (Rhinopithecus bieti)
*חרומף אפור (Rhinopithecus brelichi)
*חרומף בורמזי (Rhinopithecus strykeri)
*חרומף טונקיני (Rhinopithecus avunculus)
*חרומף זהוב (Rhinopithecus roxellana)

## קישורים חיצוניים

* 

* 
* 
* Baby Snub-nosed Monkeys, YouTube

## הערות שוליים

קטגוריה:בעלי חיים שתוארו ב-1872
קטגוריה:טקסונים שתוארו בידי הנרי מילנה-אדוארד
קטגוריה:קולובים
כוכב לכת תשיעי (משוער)

[שמאל|ממוזער|400px|מסלולו המשוער של כוכב הלכת 9 ביחס לשישה [גוף טרנס-נפטוני|גופים טרנס-נפטוניים אחרים]]
**כוכב לכת תשיעי** הוא שם זמני שהוענק לכוכב לכת היפותטי במערכת השמש, החג במסלול מרוחק יותר ממסלולו של פלוטו. האפשרות שכוכב הלכת הזה קיים הוצעה ב-2016 על ידי קבוצת מדענים מהמכון הטכנולוגי של קליפורניה, כמסקנה מהשפעות הכבידה שלו, על עצמים אחרים. אין לבלבל בינו לבין כוכב הלכת טיכה, שקיומו הופרך.

## התאוריה
ב-20 בינואר 2016 פרסמו האסטרונומים קונסטנטין בטיגין ומייקל בראון מהמכון הטכנולוגי של קליפורניה מאמר ובו טענו כי מצאו עדות לכוכב לכת תשיעי במערכת השמש. באמצעות מודלים מתמטיים ממוחשבים של מסלולי גופים טרנס-נפטוניים מרוחקים, בעלי מאפיינים מיוחדים, הם הסיקו שישנה סבירות גבוהה מאוד לכך שגוף כלשהו השפיע על המסלולים הללו. לפי המודל שבנו, זמן ההקפה של כוכב הלכת על פי חישוביהם הוא כ-10–20 אלף שנים, והפריהליון שלו, הנקודה הקרובה ביותר לשמש במסלולו סביבה, היא כ-200 יחידות אסטרונומיות. המסלול אקסצנטרי מאוד והוא נמצא רוב הזמן רחוק הרבה יותר מהשמש, במרחק של בין 600–1200 יחידות אסטרונומיות. מסתו לפי המודל היא 5 עד 10 מסות ארץ והוא דומה בגודלו לענק הגזים נפטון.

באוקטובר 2016, פורסם כי חוקרים סבורים שכוכב הלכת התשיעי הזה השפיע גם על ציר הנטייה של השמש.

לאחר החיזוי, פורסמו מספר מחקרים תאורטיים המסבירים את היווצרותו האפשרית: כוכב לכת חוץ שמשי שהיגר למערכת השמש, היווצרות במקום בו הוא נמצא כיום במנגנון של אי יציבות כבידתית או כוכב לכת תועה שנלכד בכבידה של מערכת השמש.

במאי 2018 פורסם מחקר לפיו התגלה כי מסלולו של האסטרואיד BP519 2015  עשוי להיות מושפע מכוכב לכת, מה שמהווה ראייה נסיבתית נוספת לקיומו של כוכב לכת זה.

## ראו גם
* טיכה (כוכב לכת משוער)
* נמסיס (כוכב משוער)
* ניבירו

## קישורים חיצוניים

* המאמר המקורי 
* כוכב לכת תשיעי, בלוג אסטרונומיה ומדע
* מייקל ד' למוניק, החיפוש אחרי כוכב הלכת X, באתר סיינטיפיק אמריקן ישראל, 28 באפריל 2016
* 
* 
*שי שמש, ליאור רובננקו, והרי החדשות: כוכב לכת מסתורי לא עומד להשמיד את כדור הארץ. באתר מדע גדול, בקטנה. 23 ביוני 2017
* חטיבת המדע הפלנטרית של נאס"א - Hypothetical Planet X, solarsystem.nasa.gov, 19 בדצמבר 2019
* בלוג מאת Brown and Batygin - The Search for Planet Nine, 13 באפריל 2021
*  
*  
*  
*  
*  
*  
*  
*  
*  
* המובן מאליו- איה פלוטו?, כאן הסכתים

## הערות שוליים

קטגוריה:מערכת השמש
קטגוריה:כוכבי לכת משוערים
חופמי שלווי

**חופמי שלווי** (שם מדעי: *Ortyxelos meiffrenii*) הוא מין של עוף ממשפחת הטורניקיים שבסדרת החופמאים. מין זה הוא היחיד במשפחתו שאינו שייך לסוג טורניק אלא לסוג יחידי.

## מאפיינים
אורכו של חופמי שלווי 10-13 ס"מ ומשקלו 15-19 גרם. הוא מזכיר מאוד את רץ המדבר, אך קטן ממנו. הנוצות בהירות עם פסים חומים על הראש וכן בין העיניים. החזה חום עם נקודות לבנות, הבטן בהירה והכנפיים חומות עם פסים דקים לבנים עליהן. הרגליים דקות ואפורות. המקור קצר ועוזר לחופמי ללקט יצורים קטנים כמו חרקים וכן זרעים מהקרקע. הוא מותאם לתנאים מדבריים ויכול להסתדר ללא שתייה.

החופמי חי במדינות מזרח ומרכז אפריקה בבנין, בורקינה פאסו, קמרון, צ'אד, חוף השנהב, אתיופיה, גאנה, קניה, מאלי, ניז'ר, ניגריה, סנגל, סודאן, טנזניה, טוגו ואוגנדה. הוא מצוי הן בסוואנות הטרופיות והן באזורים מדבריים.

הוא נפוץ מאוד באזורי חיותו ומצב השימור שלו מוגדר ללא חשש.

## קישורים חיצוניים

* חופמי שלווי באתר הרשימה האדומה של IUCN

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1819
קטגוריה:טקסונים שתוארו בידי לואי-פייר וייו
קטגוריה:טורניקיים
קטגוריה:עופות יחידים בסוגם
קטגוריה:תוניסיה: עופות
קטגוריה:סנגל: עופות
קטגוריה:אתיופיה: עופות
קטגוריה:עופות הסוואנה האפריקנית
כרוון סנגלי

ממוזער| ''Burhinus senegalensis''
**כרוון סנגלי** (שם מדעי: *Burhinus senegalensis*) הוא מין עוף קרקע ממשפחת הכרווניים החי בסוואנות והאזורים החמימים במערב אפריקה.

בישראל הוא מזדמן נדיר ביותר עם ארבע תצפיות עד היום: הראשונה ב-8 ביולי 2015 במעגן מיכאל, השנייה ב-18 ביולי 2020 בבריכות כפר רופין, ולאחר שבועיים ב-1 באוגוסט נרשמה תצפית נוספת באותו אזור בשני פרטים יחדיו; אם כי סביר שאחד מהם היה אותו פרט שנצפה מוקדם יותר, והתצפית האחרונה נרשמה ב-20 באוגוסט 2024 בבריכות מעיין צבי.

## מאפיינים
הכרוון הסנגלי בדומה לקרוביו הוא עוף יבשתי בעל מקור עבה המסוגל להתמודד עם מגוון מזונות. הוא מגיע לאורך 32–38 סנטימטרים והוא בעל קומה זקופה ונוצות חומות-אפורות עם פנים לבנות ומקור צהוב גדול וחזק (בקצה הוא שחור). העיניים צהובות וכך גם הרגליים. הוא דומה מאוד לכרוון המצוי החי בישראל וחורף באפריקה, אך הוא קטן מהאחרון וכן הוא בעל מקור ארוך יותר וחסרי פס שחור לאורך המקור.

הכרוון חי באפריקה בצפונה של אפריקה מאזור הנילוס עד לקצה מדבר סהרה בערבות פתוחות חמימות, עדיף ליד המים, והוא פעיל בעיקר בשעות בין הערביים. הוא עוף קרקע שאיננו עף הרבה והוא גם מטיל את ביציו המוסוות על הקרקע.

הכרוון משתמש במקורו החזק כדי לתפוס חרקים, עכבישים וחסרי חוליות נוספים והרבה פחות מתבסס על צמחים. כמו כן הוא יאכל חולייתנים קטנים וביצי עופות אחרים.

## קישורים חיצוניים

## הערות שוליים

קטגוריה:בעלי חיים שתוארו ב-1837
קטגוריה:טקסונים שתוארו בידי ויליאם ג'ון סווינסון
קטגוריה:כרווניים
קטגוריה:סנגל: עופות
קטגוריה:עופות בערבות אפריקה שמדרום לסהרה
יונה ירוקה אפריקנית

**יונה ירוקה אפריקנית** (שם מדעי: *Treron calvus*) היא עוף ממשפחת היוניים החיה ביערות הטרופיים של אפריקה וניזונה בעיקר מפירות.

אורך היונה הירוקה 25–28 ס"מ ומשקלה 160–285 גרם בזכרים ו-225-130 גרם בנקבות. כשמה כן היא ירוקה בצבעה עם מקור גדול בצבע אפור-אדום וכנפיים בצבע ירוק זית-סגלגל. הרגליים כתומות והעיניים שחורות ובעלות סימון דק עליהם. 

יונים אלה חיות בטבע ב:אנגולה, בנין, בוצוואנה, בורקינה פאסו, בורונדי, דרום אפריקה, קמרון, הרפובליקה המרכז אפריקאית, צ'אד, הרפובליקה הדמוקרטית של קונגו, הרפובליקה של קונגו, חוף השנהב, גינאה המשוונית, אתיופיה, גבון, גמביה, גאנה, גינאה, גינאה ביסאו, קניה, ליבריה, מלאווי, מאלי, מאורטניה, מוזמביק, נמיביה, ניז'ר, ניגריה, רואנדה, סאו טומה ופרינסיפה, סנגל, סיירה לאון, סווזילנד, טנזניה, טוגו, אוגנדה, זמביה וזימבבואה.

הן חיות בסוואנות מיוערות ויערות גשם וניזונות מעצי פירות שונים: עצי פיקוס שונים כמו השקמה והתאנה וכן צמחי קסין (Cassine), הצמח מהמין Pappea capensis, פירות שיזף ופירות Diospyros. הן ניזונות גם מפירות שסק ותותי עץ ואפילו מנבלות. יונים אלה לא נודדות רחוק והן מקננות על עצים גדולים. הן נטרפות על ידי עופות דורסים, נחשים וחתולים.

**תת-מינים**:
*Treron calvus calvus
*Treron calvus ansorgei
*Treron calvus brevicera
*Treron calvus chobiensis
*Treron calvus clayi
*Treron calvus damarensis
*Treron calvus delalandii
*Treron calvus gibberifrons
*Treron calvus glauca
*Treron calvus granti
*Treron calvus granviki
*Treron calvus nudirostris
*Treron calvus orientalis
*Treron calvus poensis
*Treron calvus salvadorii
*Treron calvus schalowi
*Treron calvus sharpei
*Treron calvus uellensis
*Treron calvus virescens
*Treron calvus vylderi
*Treron calvus wakefieldii

## גלריה

קובץ:Treron calva Kakum 2014-12-06 B002.jpg
קובץ:African Green Pigeon (Treron calvus) (11423539903).jpg
קובץ:Two African Green-pigeons (Treron calvus) in a tree.jpg


## קישורים חיצוניים

* יונה ירוקה אפריקנית באתר biodiversityexplorer

## הערות שוליים

קטגוריה:בעלי חיים שתוארו ב-1811
קטגוריה:יוניים
קטגוריה:ניגריה: עופות
קטגוריה:חוף השנהב: עופות
קטגוריה:גינאה: עופות
קטגוריה:סיירה לאון: עופות
קטגוריה:הרפובליקה הדמוקרטית של קונגו: עופות
קטגוריה:עופות יערות הגשם האפריקאים
קטגוריה:טקסונים שתוארו בידי קונרד יאקוב טמינק
סמיר

קטגוריה:שמות פרטיים ערביים לגברים
קטגוריה:שמות משפחה ערביים
יונת זית אפריקנית

**יונת זית אפריקנית** (שם מדעי: *Columba arquatrix*) היא מין של יונה החיה במזרח אפריקה ובקצה ערב ובעלת צבעים בולטים על גופה.
## מאפיינים
יונים אלה בעלות נוצות גב וכנפיים חומות-סגולות כהים. הראש אפור עם כתמים צהובים מסביב לעיניים והמקור צהוב. הצוואר והחזה ורודים ומאחורי העורף פסים שחורים-לבנים. הבטן ורודה ומנוקדת בנקודות לבנות. הרגליים צהובות והזנב חום-סגול כהה. הנקבות יותר קטנות מהזכרים וגם יותר עמומי צבע. אורכם מגיע ל-37–42 ס"מ ומשקלם ל-300–450 גרם (בזכרים).

היונים חיות באפריקה שמדרום לסהרה בטווח שמאתיופיה לקצה דרום אפריקה וממזרחה לשם באנגולה וכן בערב הסעודית ותימן. הן חיות בעיקר ביערות הרריים וכן בסבכי שיחים הרריים. הם גם מצויות בקרקעות חקלאיות וניזונים מפירותיהם, מה שגורם לחקלאים לצוד אותם.

יונים אלו חיות בקבוצות גדולות, בעיקר כצעירים ולעיתים ינדדו לאזורי האכילה שלהם כמה קילומטרים. הם ניזונות בעיקר מפירות שונים ומזרעים אך גם מחרקים ומזחלי חרקים וכן הם מפיצים את זרעי הצמח הפולש ממין Solanum mauritianum.

## קישורים חיצוניים

## הערות שוליים

קטגוריה:יוניים
קטגוריה:דרום אפריקה: עופות
קטגוריה:קניה: עופות
קטגוריה:טקסונים שתוארו בידי קונרד יאקוב טמינק
קטגוריה:בעלי חיים שתוארו ב-1808
כרוון המים

**כרוון המים** (שם מדעי: *Burhinus vermiculatus*) הוא עוף קרקע ממשפחת הכרווניים המצוי באפריקה שמדרום לסהרה.
## מאפיינים
כרוון המים דומה בגודלו ובצורתו לכרוון הסנגלי ולכרוון המצוי (הנמצא גם בישראל). כמותם הוא בעל רגליים ארוכות וצהובות וכן עיניים גדולות בעלות פס שחור, המזכירות מעט פני זוחל. המקור חזק וצהוב והגוף אפור עם סימנים שחורים מתחת לכנפיים. המין איננו מרבה לעופף והוא חי בעיקר על הקרקע.

הוא מצוי ברחבי אפריקה שמדרום לסהרה באזורים חמימים וליד מקווי מים. הכרוון מצוי ב:אנגולה, בוצוואנה, בורקינה פאסו, בורונדי, קמרון, הרפובליקה המרכז אפריקאית, הרפובליקה של קונגו, הרפובליקה הדמוקרטית של קונגו, חוף השנהב, אתיופיה, גבון, גאנה, קניה, ליבריה, מלאווי, מוזמביק, נמיביה, ניז'ר, ניגריה, רואנדה, סנגל, סומליה, דרום אפריקה, סווזילנד, טנזניה, אוגנדה, זמביה וזימבבואה.

לכרוון זה ישנו קשר מיוחד עם תנין היאור הענקי. התנין צריך להימצא במים כדי לקרר את עצמו ולכן לא יכול לשמור על קינו וביציו מטורפים כמו כוח הנילוס, נמיות או עורבים. הכרוונים מצויים ליד הביצים וברגע שנשקפת להם סכנה הם יכולים להתמודד עם הטורף יחדיו ולהרתיע אותו עם כנפיהם ותוקפניותם וכן להזעיק את האם התנינה שתתפוס כל גנב לא זריז.
הכרוונים ניזונים מחרקים קטנים, חסר חוליות נוספים, צפרדעים, זוחלים קטנים, אפרוחים וגוזלים ואף מיונקים קטנים. הם הורגים את הטרף על ידי מקורם הגדול.

## תת-מינים
230px|ממוזער|ימין|כרוון המים
**Burhinus vermiculatus buettikoferi*
**Burhinus vermiculatus vermiculatus*

## קישורים חיצוניים

## הערות שוליים

קטגוריה:בעלי חיים שתוארו ב-1868
קטגוריה:טקסונים שתוארו בידי ז'אן-לואי קבאניס
קטגוריה:כרווניים
קטגוריה:טנזניה: עופות
קטגוריה:סומליה: עופות
קטגוריה:קניה: עופות
קטגוריה:הרפובליקה הדמוקרטית של קונגו: עופות
קטגוריה:אסוואטיני: עופות